Τεχνικές ανάλυσης και επεξεργασίας εικόνας για την αξιολόγηση της προπαρασκευής των ριζικών σωλήνων.:
Creators: name: Γιαννούλα, Φανή Γεωργίου
Publisher: name: Aristotle University of Thessaloniki
Year: 2011
Subjects: ριζικός σωλήνας
μετατόπιση
κάμψη
root canal
transportation
curvature

description: Σκοπός της παρούσας διπλωματικής διατριβής ήταν η ex vivo μελέτη της προπαρασκευής των ριζικών σωλήνων με τα Twisted Files (TF/SybronEndo) στα πλαίσια της αξιολόγησης του βαθμού μετατόπισης και της ικανότητας διατήρησης του κέντρου των ριζικών σωλήνων. Επίσης, υπολογίστηκε η κάμψη τους πριν και μετά την προπαρασκευή. Χρησιμοποιήθηκαν οι 6 εγγύς ρίζες γομφίων της κάτω γνάθου. Οι ριζικοί σωλήνες τους υποβλήθηκαν σε ανάλυση με υπολογιστικό μικροτομογράφο (μCT) πριν και μετά την προπαρασκευή τους με τα TF. Eπιλέχτηκαν εγκάρσιες τομές των δειγμάτων στο μέσο (6mm από το ακρορρίζιο) και στο ακρορριζικό τριτημόριο (3 mm από το ακρορρίζιο). Τόσο η μετατόπιση όσο και η ικανότητα διατήρησης του κέντρου των ριζικών σωλήνων υπολογίστηκαν βάσει των μαθηματικών αναλογιών που χρησιμοποιήθηκαν στην εργασία των Gambill και συνεργατών (1996). Οι δύο μCTεικόνες κάθε δείγματος που αντιστοιχούσαν στα παραπάνω επίπεδα υποβλήθηκαν σε ψηφιακή αφαίρεση. Οι παραπάνω μαθηματικοί τύποι εφαρμόστηκαν στις ψηφιακές αφαιρετικές εικόνες. Για τον υπολογισμό της κάμψης των ριζικών σωλήνων αναπτύχθηκε ειδική εφαρμογή από το Εργαστήριο Τεχνητής Νοημοσύνης και Ανάλυσης Πληροφοριών, του τμήματος Πληροφορικής Α.Π.Θ. Ο υπολογισμός της κάμψης των ριζικών σωλήνων βασίστηκε: α) εύρεση του κεντρικού άξονα του ριζικού σωλήνα και β) στον υπολογισμό της κάμψης αυτού του άξονα. Τα αποτελέσματα της παρούσας διατριβής έδειξαν ότι σημειώθηκε μετατόπιση των ριζικών σωλήνων κατά την παρειογλωσσική κατεύθυνση τόσο στο μέσο όσο και στο ακρορριζικό τριτημόριο. Η μέση ικανότητα διατήρησης του κέντρου των ριζικών σωλήνων ήταν σημαντικά χαμηλότερη από την άριστη τιμή. Η μείωση της κάμψης δεν ήταν στατιστικώς σημαντική. Συμπερασματικά, η ανατομία ποικιλομορφία των ριζικών σωλήνων έχει μεγαλύτερη επίδραση στις μεταβολές κατά την προπαρασκευή παρά στην τεχνική. Τα TF θα πρέπει να χρησιμοποιούνται με διαφορετικό πρωτόκολλο για την προπαρασκευή κεκαμμένων ριζικών σωλήνων. Η ασφαλής χρήση των TF θα πρέπει να επιβεβαιωθεί με επιπλέον εργασίες.
description: The objective of this study was the ex vivo evaluation of root canal preparation by Twisted Files (TF/SybronEndo) in terms of root canal transportation and centering ability. Canals curvature was also calculated before and after root canal preparation. Six mesial roots of mandibular molars were selected. Root canals were submitted to μCT before and after preparation with TF. Serial cross-sectional images of the middle (6mm from the apex) and the apical third (3mm from the apex) were used. Root canal transportation and root canal centering ability were calculated according to Gambill et al. (1996). The two μCT images of each tooth that corresponded to the above mentioned levels were subjected to a subtraction image technique. The before-mentioned mathematical formulas were used upon the subtracted images. An application was developed by the Laboratory of Artificial Intelligence and Information Analysis, Department of Informatics, Aristotle University of Thessaloniki in order to calculate root canal curvature. It was consisted of two steps: a) the determination of the root canal central axis and b) the calculation of the curvature of the axis. The results of the present study revealed the presence of bucco-lingual transportation both in the middle and in the apical third. The average root canal centering ability was significantly lower than the optimum mode. The root canal curvature decrease was not statistically important. In conclusion, variations in canal anatomy before preparation had more influence on the changes during preparation than the technique. TF should be used in a different protocol for the preparation of curved root canals. The safe use of TF should be affirmed by more papers.